ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.05 ÷ 31.05.2016 г.

Кратка обобщена информация за осъществената контролна дейност за периода и резултати от извършената контролна дейност:

През периода 01.05.2016 г. ÷ 31.05.2016 г. експертите на РИОСВ – Монтана са извършили 124 проверки на  113 обекта. Съставени са четири  акта. Издадени са три наказателни постановления на стойност 5 300 лв. Постъпилите суми от наложени санкции са 1 661,60 лв.
Най-важните акценти в извършената месечна контролна дейност на РИОСВ – Монтана: 
· Проверки в изпълнение на Годишния план за контролната дейност на РИОСВ – Монтана;
· [bookmark: _GoBack]Проверки във връзка с приложение на ЗУО, касаещи изпълнение на предписания за почистване на речни легла и терени в населените места, изпълнение на предписание за почистване на общинските пътища и сервитутите в общини Грамада, Кула, Ново село, Брегово от област Видин.
През отчетния период са проверени четири инсталации, за експлоатацията на които са издадени комплексни разрешителни: „Фаустина груп“ ООД, гр. София, оператор на Производствена база (производство на олио и биодизел) с. Д-Р Йосифово; „Монбат“ АД, София, оператор на Производствена база Монтана (производство на акумулатори; „Регионално депо за неопасни отпадъци – Видин“ ЕООД, гр. Видин; „Игал“ ООД, гр. Враца, оператор на птицецентър „Върголия“, с. Вълчек, общ. Макреш, обл. Видин (интензивно отглеждане на птици – бройлери). 
   През месец април са извършени 12  комплексни проверки в изпълнение на годишния план за контролната дейност на РИОСВ – Монтана с цел установяване съответствието на осъществяваната дейност с нормативните изисквания по опазване на околната среда на следните обекти: „МАС“ ЕООД, гр. Монтана – производство на туристически обувки; „Крос“ ООД, гр. Монтана – монтаж и продажба на велосипеди; „Спринтер“ ООД, гр. Монтана – монтаж и продажба на велосипеди; „Емметал“ ЕООД, гр. Лом – площадка за ОЧЦМ; „ИЖО“ ЕООД, гр. Лом – площадка за неопасни отпадъци и ОЧЦМ; „Метбол 2000“ ООД – площадка за ОЧЦМ в гр. Берковица; „Транс метал“ ООД  – площадка за ОЧЦМ и център за разкомплектоване на ИУМПС;“Трон“ ЕООД, гр. Монтана – площадка за ОЧЦМ и метални опаковки; ;“Трон“ ЕООД, гр. Монтана – площадка за третиране на отпадъци; „Триумф“ ЕООД, гр. Монтана  - площадка за третиране на отпадъци; „Лиомет“ ООД – леярна в гр. Видин; „Випом“ АД, гр. Видин. Не са установени несъответствия с нормативните изисквания. Докладите за резултатите от комплексните проверки са публикувани на интернет страницата на инспекцията. 

Компонент „Води” 
През отчетния период са извършени проверки на обекти с издадени разрешителни за ползване на водни обекти за зауствания на отпадъчни води на следните титуляри: „Троут фарм“ ЕООД, гр. София  за обект - многофункционална ферма за култивиране на риба и др. водни организми, чрез използване на хидропонна технология гр. Лом; Община Чипровци за обекти  - „Спортен комплекс“ гр. Чипровци, Канлизационна система гр. Чипровци, Канализационна система на с. Мартиново;  Канализационна система на с. Железна. Не са констатирани неизпълнение на условията в разрешителните.
Проверен е обект за култивирано отглеждане на змиорки за угояване в гр. Лом с оператор „Фиш фарм БГ“ ЕООД, гр. София, който се водоснабдява за промишлени нужди от 2 броя сондажни кладенци, а отпадъчната вода след пречистване се ползва оборотно. Не са констатирани нарушения.
 Съставени са три констативни протокола по налагане и промяна на санкции по отношение спазване ИЕО в издадени разрешителни на операторите: „Аркус“  АД, гр. Лясковец за ОП в гр. Лом (увеличаване превишенията на ИЕО); „Еко Милк Видин“  ЕАД, гр. Видин  за млекопреработвателно предприятие с. Кошава (преустановяване на превишенията на ИЕО); „Монбат“ АД, гр. София за ПБ в гр. Монтана (превишение на ИЕО).
През месец май са извършени 27 проверки по заповед на областния управител на област Монтана за състоянието на язовири и водни обекти. За област Видин са извършени 10 проверки на речни корита и корекции на реки по заповед на областния управител на област Видин.

Компонент „Въздух”   
През отчетния период са извършени проверки на четири бензиностанции: „Петрол“ АД – № 3313 в гр. Лом; „Кристал ойл“ АД, гр. Лом; ЕТ „Иван Иванов - Мацдив“ в гр. Берковица; „Синергон петролиум“  гр. София в гр. Берковица. При проверките на управителите са разяснени изискванията и сроковете за привеждане на бензиноколонката, съгласно изискванията – Етап II от УБП.
Извършена е проверка на  цех за месопреработка в гр. Лом с оператор ЕТ „Петър Първанов – Деметра“ гр. София  по отношение спазване на нормативните изисквания за хладилното и климатично оборудване на цеха. Поддържа се изискуемата документация в връзка с извършваните проверки за течове и херметичност.

 „Управление на отпадъците и опазване на почвите”
През месец май са проверени  четири общини - Грамада, Кула, Ново село и Брегово във връзка с чистотата на населените места; изпълнение на предписания за почистване на речни легла и прилежащи терени и на общинските пътища и прилежащите им сервитути. Проверени са терени, площи и общински пътища в 29 броя населени места.
 Осъществен е последващ контрол на терени и площи в землището на селата Дреновец, Бело поле и Ружинци, общ. Ружинци във връзка с предписание за почистване на замърсени площи със смесени битови отпадъци, дадено след проверка по сигнал. Установено е, че площите са почистени. 
            През отчетния период са извършени проверки на три общински депа/сметища за битови отпадъци с преустановена експлоатация в Грамада, Брегово и Кула. При проверките е установено, че на депата/сметищата няма наличие на ново депонирани отпадъци и е ограничен достъпа до тях. Обезвреждането на събраните отпадъци от територията на общините се извършва на РДНО - Видин.
Във връзка с прилагане изисквания на  ЗУО и издадени разрешения за дейности с отпадъци са проверени пет обекти:   площадка за неопасни  отпадъци, НУБА, ОЧЦМ, разкомплектоване на ИУМПС в гр. Лом  към „ИЖО“ ЕООД, гр.; площадка за неопасни отпадъци гр. Лом към „Нореком Б“ ООД, гр. Видин; Цех за механична обработка на метали в гр. Димово към „Димотек“ ЕООД, гр. София; „МБАЛ – Берковица“ ЕООД, гр. Берковица;  Автоцентър „Боби“ – автосервиз, автомивка и магазин за авточасти в гр. Берковица към „Иван ауто 2012“ ЕООД, гр. Берковица. Води се необходимата отчетност и не са установени несъответствия при третирането на отпадъците.
През периода са извършени проверки по Наредбата за опаковки  и отпадъците от опаковки на: ЕТ „Аутолекс Петър Петров“ – обект автомивка с автосервизна дейност и производство на боза в гр. Лом; „Силпа“ ООД, гр. Лом – производство на конвектори;  ЕТ „Петър Първанов – Деметра“ гр. София – цех за месопреработка в гр. Лом. Лицата, пускащи на пазара продукти, след употребата на които се образуват масово разпространени отпадъци, изпълняват задълженията си чрез колективни системи, представлявани от организация по оползотворяване. Води се необходимата отчетност.

Биоразнообразие и защитени територии
През отчетния период са обработени 69 броя горскостопански програми и план -извлечения, за които са издадените съответните писма, както и изготвени деветнадесет външни становища за инвестиционни предложения по чл. 2, ал. 2 от Наредбата за ОС и други.
През месец май са проверени дванадесет пунктове за изкупуване на охлюви. При една от проверките е установено, че отговорника на пункта е изкупил 120 кг градински охлюви преди регламентирания срок 10 май-30 юни 2016 г., за което на отговорника е съставен акт.
По подаден сигнал за нерегламентирано бране на цвят божур от физическо лице в землището на с. Мадан, общ. Бойчиновци е извършена проверка на място, съвместно с кмета на с. Мадан – подател на сигнала. Установено е, че сигнала е основателен. 
При проверка на адрес в гр. Грамада е установен нерегламентиран пункт за изкупуване на охлюви - без регистрация в РИОСВ – Монтана. Намерени са налични количества от около 120 кг. лозов и градински охлюв. На лицето, извършващо дейността е съставен акт. 
Извършени са две проверки на вековни дървета. 

Превантивна дейност
През отчетния период от експертите на направлението са изготвени 27 броя писма за ИП/ПП, неподлежащи на процедура по реда на глава шеста от ЗООС. На 7 възложители е указано, че ИП подлежи на преценяване на необходимостта от извършване на ОВОС; на 2 възложители е указано, че плана/програмата подлежи на процедура по преценяване на необходимостта от извършване на екологична оценка. Издадени са 2 решения за преценяване необходимостта от извършване на ОВОС и 2 решения за преценка на необходимостта от екологична оценка.
През месец май са извършени 10 бр. проверки по документи относно статуса на правно действие на решения за преценяване на необходимостта от ОВОС, решения за преценяване на необходимостта от екологична оценка и решение по ОВОС. За 5 броя решения не е започнало осъществяване на инвестиционното предложение и те са загубили правно действие.

	 Кратък анализ на постигнатите резултати и кратко обобщение по отношение на постигнат ефект спрямо околната среда, бизнеса и обществеността от осъществяната контролна дейност.
           Вследствие на засиления контрол и изпълнение на дадените от РИОСВ - Монтана предписания е изградена оросителна (дъждовална) система на хвостохранилище „Голям Буковец“ в гр. Чипровци, която покрива площ с размери 150x80 м. Депонираният материал в обхвата на оросяването се поддържа влажен с цел недопускане разпрашаването му в атмосферния въздух. 
Във връзка с информация, подадена от Общинската администрация – Чипровци и предприетите действия от страна на РИОСВ - Монтана и въз основа на адекватни указания залежалите химични вещества и препарати (218,2 кг), намерени в бл. „Здравец“ гр. Чипровци,  са предадени за последващо третиране. Химичните вещества и препарати са предвидени за ползване при дейността, упражнявана от „Чипровец“ АД в ликвидация.
Във връзка с осъществявания през месеца контрол на речните легла и прилежащите им територии, като и на общинската пътната инфраструктура, са отчетени значителни положителни резултати – няма налични замърсявания в населените места на проверяваните общини и по общинските пътища. Това се дължи на ефективния контрол, осъществен от РИОСВ - Монтана през 2015 г. 
При проведена работна среща на експерти на РИОСВ- Монтана и ОДБХ – Монтана по отношение съхраняването и употребата на продукти за растителна защита (ПРЗ) са набелязани възможните съвместни действия и даване на указания на лицата, съхраняващи и употребяващи ПРЗ с акцент големите складове за съхранение на ПРЗ.

